BG
L 267/50
Официален вестник на Европейския съюз
13.10.2022 г.
РЕШЕНИЕ НА СЪВМЕСТНИЯ КОМИТЕТ НА ЕИП № 197/2022 от 10 юни 2022 година за изменение на приложение XVII (Интелектуална собственост) към Споразумението за ЕИП [2022/ 1897]
СЪВМЕСТНИЯТ КОМИТЕТ НА ЕИП,
като взе предвид Споразумението за Европейското икономическо пространство („Споразумението за ЕИП“), и по-специално член 98 от него, като има предвид, че: (1)
Регламент (ЕС) 2019/933 на Европейския парламент и на Съвета от 20 май 2019 г. за изменение на Регламент (ЕО) № 469/2009 относно сертификата за допълнителна закрила на лекарствените продукти (1) следва да бъде включен в Споразумението за ЕИП.
(2)
По силата на Решение No 92/2017 на Съвместния комитет на ЕИП от 5 май 2017 г. (2) Лихтенщайн не издава сертификати за допълнителна закрила на лекарствените продукти, както е предвидено в Регламент (ЕО) No 469/2009 на Европейския парламент и на Съвета (3).
Следователно Регламент (ЕС) 2019/933 не се прилага за Лихтенщайн.
(3)
Поради това приложение XVII към Споразумението за ЕИП следва да бъде съответно изменено,
ПРИЕ НАСТОЯЩОТО РЕШЕНИЕ:
Член 1 Точка 6 (Регламент (ЕО) No 469/2009 на Европейския парламент и на Съвета) от приложение XVII към Споразумението за ЕИП се изменя, както следва: 1.
Добавя се следното: „, изменен с: — 32019 R 0933: Регламент (ЕС) 2019/933 на Европейския парламент и на Съвета от 20 май 2019 г. (ОВ L 153, 11.6.2019 г., стр. 1).“ 2.
Адаптации а)—в) се преномерират съответно на адаптации б)—г). 3.
Преди адаптация б) се вмъква следната адаптация: „а) В член 5, параграф 10 по отношение на държавите от ЕАСТ думите „1 юли 2019 г.“ се четат „датата на влизане в сила на Решение на Съвместния комитет на ЕИП No 197/2022 от 10 юни 2022 г.“.“ 4.
След адаптация г) се вмъква следната адаптация: „д) По отношение на държавите от ЕАСТ приложение -I се чете, както следва: „Лого Настоящото лого трябва да е с черен цвят и в такъв размер, че да бъде достатъчно видимо.
“.“
(1) ОВ L 153, 11.6.2019 г., стр. 1.
(2) ОВ L 36, 7.2.2019 г., стр. 41.
(3) ОВ L 152, 16.6.2009 г., стр. 1.